Cassiopeia (Battlestar Galactica)
<s>Cassiopeia je izmišljeni lik iz originalne verzije TV-serije Battlestar Galactica čiji je lik tumačila Laurette Spang.</s>

<s>Prvi put se pojavljuje u pilot-epizodi kao jedna od izbjeglica, koja je tokom uništenja Dvanaest Kolonija pronašla utočište na teretnom brodu Gemini.</s><s>Kao njeno zanimanje u seriji se navodi "društvenjača" (), a što se, može tumačiti i kao elitna prostitutka/kurtizana, ali i kao obična zabavljačica nalik na gejšu.</s><s>U svakom slučaju, Cassiopeia se ističe ljepotom i ima brojne poklonike među muškim članovima posade.</s><s>U epizodi Living Legend se navodi kako je bila u ljubavnoj vezi sa komandantom Cainom.</s><s>Kasnije tokom serije se dobrovoljno javlja za službu kao bolničarka (što se tumači brigom producenata TV-serije da bi nedoumice oko prave prirode njene profesije mogle stvoriti problema sa konzervativnim dijelom publike).</s>

<s>Cassiopeia se na Galactici zaljubi u poručnika Starbucka te na kraju odnosi pobjedu u borbi za njegovu naklonost sa poručnicom Athenom.</s><s>Cassiopeia sa vremenom stiče takvo povjerenje da upravo njoj Chameleon prizna kako je uistinu Starbuckov otac.</s>

<s>Cassiopeia se ne pojavljuje u TV-seriji Galactica 1980, ali se spominje u epizodi The Return of Starbuck.</s>

<s>Cassiopeia se pojavila kao lik u romanima Richarda Hatcha, koji opisuju kako su ona i Starbuck dobili kćer po imenu Dalton, koja je postala pilot "vipera".</s>

<s>Redizajnirana serija</s>

<s>Cassiopeia nema svoj neposredni ekvivalent u redizajniranoj seriji.</s><s>Najbliže tome je Shevon, lik prostitutke sa kojom Lee Adama održava povremenu vezu.</s><s>Crvena haljina koju nosi Broj Šest u vizijama Gaiusa Baltara je, pak, slična haljini koju je u originalnoj verziji nosila Cassiopeia.</s>

<s>Vanjske veze</s>

<s>Likovi iz serije Battlestar Galactica (1978)</s>

